**H O T Ă R Â R E**

**privind** **aprobarea prelungirii mandatului unui administrator din cadrul**

**Consiliului de administrație al societății Univers T S.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 115 din 19.07.2021 privind aprobarea prelungirii mandatului unui administrator din cadrul Consiliului de administrație al societății Univers T S.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 25719/14.07.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 25890/14.07.2021 şi Avizul cu nr. 25719 din 21-22.07.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerareprevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2009 - 2042 din Legea nr. 287/2009 privind Codul civil, republicată, cu modificările și completările ulterioare;
* art. 3 alin. (2) lit. b) coroborate cu ale art. 29 alin. (1) din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Consiliului Județean Cluj nr. 288/2016 privind stabilirea unor măsuri în vederea selecției membrilor consiliului de administrație la întreprinderile publice aflate sub autoritatea Consiliului Județean Cluj;
* Hotărârii Consiliului Județean Cluj nr. 222/2017 privind numirea Consiliului de administrație al societății Univers T S.A. modificată prin Hotarârea nr. 7/2019;
* Hotărârii Consiliului Județean Cluj nr. 45/31.03.2021 privind aprobarea unor măsuri referitoare la organizarea și funcționarea societății Univers T S.A.;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se prelungește mandatul domnului Iancu Dănuț, administrator provizoriu neexecutiv în cadrul Consiliului de administrație al societății Univers T S.A., cu două luni, începând cu data de 17.08.2021.

**(2)** Persoana nominalizată la alin. (1) încheie cu Consiliul Județean Cluj un act adițional la contractul de mandat, cuprins în **anexa** care face parte integrantă din prezenta hotărâre.

**(3)** Se mandatează domnul Alin Tișe-președinte al Consiliului Județean Cluj- să semneze, în numele și pentru Consiliul Județean Cluj, actul adițional precizat la alin. (2).

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanțe, Resurse Umane și societatea Univers T S.A.

**Art. 3.** Prezenta hotărâre se comunică Direcţiei Generale Buget-Finanțe, Resurse Umane; societății Univers T S.A.; domnului Iancu Dănuț, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 119 din 29 iulie 2021**

*Prezenta hotărâre a fost adoptată cu 25 de voturi “pentru”, fiind astfel respectate prevederile legale privind majoritatea de voturi necesară.*